MATERIALEPLAN PROJEKTREGNSKABER

Til brug for revision af projektregnskaber har BDO Statsautoriseret revisionsaktieselskab udarbejdet nedenstående materialeplan. I materialeplanen har vi generelt anført det materiale, vi erfaringsmæssigt mener der som minimum skal vedlægges til brug for revision af et projektregnskab. 

Særligt omkring materialeplanens pkt. 3 har vi angivet hvad der normalt stilles af krav til et projektregnskab iht. bevillingsskrivelsen. Men det er vigtigt hver gang omhyggeligt at læse og følge de krav og betingelser som er anført til det enkelte projektregnskab, forinden projektregnskabet fremsendes til BDO Statsautoriseret revisionsaktieselskab. Der skal endvidere henvises til særskilte krav i instrukser mv. fra Ministerier om især opstilling af regnskab.

	
	Materialeplan ved revision af projektregnskaber

	1
	· Bevillingsskrivelse/tilsagnsskrivelse 
· Særlig instruks på området til revisor eller til projekter omkring regnskabsopstilling mv.
· Evt. godkendelse af overførsel fra tidligere år
· Regnskabs- og revisionsinstruks

	2
	Ansøgning incl. gældende budget

	3
	Regnskab opstilles iht. Bevillingsskrivelsens/særlige instruks krav ”typisk” indeholdende:
· Overskrift med projektnavn, j.nr. og projektperiode
· Regnskab opstilles i kolonner med budget, forbrug og restbudget ekskl. Moms
· Er der krav om egenfinansiering skal udgifter til dette fremgå 
· Regnskab skal opstilles efter samme opdeling som der er anvendt i ansøgningen/bevillingsskrivelsen, herunder skal udgiften til revision af projektregnskabet også medtages i det endelige projektregnskab 
· Tilskuddet skal fremgå af regnskabet og være opført som særskilt indtægtspost
· Er der overførselsmuligheder af uforbrugte beløb til næste projektperiode skal der angives beløb og anmodning om overførsel i projektregnskabet
· Eventuelle noter til projektregnskabet anføres
· Dato og underskrift af projektledelsen, men husk datering skal være samme dato som revisor (afvent derfor godkendelse fra revisor)

	4
	Kopi af posteringsudtræk/regnskabsrapport afstemt til projektregnskabets poster
· Posteringsudtræk over udgifter og indtægter som er medtaget i regnskabet. Udtrækket skal være specificeret på følgende måde: 
· Dato
· Posteringstekst 
· Bilagsnummer
· Beløb 
· Afstemning mellem regnskab og bogføring.
- Vis en tydelig opdeling af regnskabsposterne vs. bogføring. 
· Det kan være et krav iht. bevillingsskrivelsen, at bogføring skal ske på særskilte konti, men under alle omstændigheder er det en fordel, at oprette og anvende særskilte konti til hvert projektregnskab og efter samme opdeling, som der er anvendt i ansøgning/bevillingsskrivelse.
· 

	5
	Dokumentation af lønudgifter
· Lønrapport som er specificeret på følgende måde: 
· Medarbejder
· Måned
· Lønart
· Stillingsbetegnelse
· Hvis en andel af medarbejderens faktiske løn medtages i regnskabet, skal der foreligge dokumentation for beregningen. 
· Hvis lønnen dokumenteres i form af timer og en timeløn, skal der foreligge dokumentation for medtagne timer (Tidsregistrering eller timeregistrering jf. tilskudsbetingelserne) samt beregning og dokumentation af timelønnen. 
· Hvis lønnen er medtaget på baggrund af skøn, skal der foreligge en argumentation for de skønsmæssige overvejelser.


	6
	Andet: 
· Dokumentation for særlige krav til tilskuddet er opfyldt eksempelvis brug af statens takster ved overnatning, befordring etc.
· Omregning af udenlandske udgifter til fast kurs eller aktuel kurs?

	7
	Øvrigt relevant materiale vedlægges:
· Dokumentation af godkendelse af forlængelse af frist for regnskabsaflæggelse af projektet/udskydelse af tilskudsperioden eller tilskudsgivers ændringer i budgettet.
· Eventuelle delregnskaber vedlægges (perioderegnskaber m.v.)
· Slutrapport over projektet vedlægges, hvis der er krav herom fra tilskudsgiveren. 
· Dokumentation for datagrundlag for afrapporteringen. 

	8
	Ledelseserklæring:
Inden der kan afgives revisorerklæring, skal projektlederen underskrive ledelseserklæring sammen med regnskabet. Ledelseserklæringen sendes af revisoren via Penneo, 
I bedes fremsende os navn og mail på medarbejderen som skal underskrive dokumenterne.


	
	




